**Preot si filosof**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Caci n-avem sfintii vostri, voi ne mustrati, preoti,

Desi de-a voastra tagma suntem si noi cu totii...

Si noua vanatoarea de aur si marire

Ne-nseamna=n asta lume a Raului domnire.

Si noua-nghesuirea pe drumul spre placere

In suflet naste scarba si inimei durere.

Si noi simtim ca suntem copii nimicniciei,

Nefericiri zvarlite in brazdele veciei...

Si sufletu-ne-n tremur ca marea se asterne,

Taiat fiind de nava durerilor eterne;

Ca unde trecatoare a marii cei albastre,

Dorinta noastra, spuma nimicniciei noastre.

Si noi avem o lege - desi nu Dumnezeu -

Simtim ca Universu-l purtam si prea ni-i greu;

Stim a fi stranepotii acelui vechi pacat

Ce semintia Cain in lume-o a creat.

De n-o-mbracam in pilde, e semn c-am inteles,

Ca-n noi este credinta, ce-n altii e eres.

Caci eretic tiranul ce Crucii se inchina

Cand oardele-i barbare duc moarte si ruina.

In van cu mani uscate se roaga, tiind strana,

Deasupra lui cu aripi intinse sta Satana.

Degeaba langa patu-i alaturi sta sicriul

Cand gloatele-i pe lume au tot intins pustiul.

Ca Dumnezeu e-acela care-ar putea sa-l ierte

Ca tari intregi schimbat-au in intinsori deserte?

Si eretic e-acela ce rasa v-o saruta

Cand ura-n a lui suflet, de veche, e statuta?

In van cercati a-i drege caci rai raman de-a valma

Si trebuie ca soarta sa-i spulbere cu palma,

Din visul sa-i trezeasca cu care-i inconjoara

Demonul lumii-acestei - comedia-i bizara.

Nu ne mustrati! noi suntem de cei cu-auzul fin

Si pricepuram soapta misterului divin.

Urmati in calea voastra multimii de absurzi

Si compuneti simfonii si imnuri pentru surzi,

Ascuteti adevarul in idoli, pietre, lemn,

Caci doar astfel pricepe tot neamul cel nedemn

Al oamenilor zilei sublimul adevar -

Ce voi spuneti in pilde, iar noi l-avem din cer.

\_\_\_\_\_\_\_\_\_\_\_\_\_\_\_\_\_

Mihai Eminescu - Poezii, proza literara

vol. I - Editie de Petru Cretia

Editura Cartea romaneasca - 1978